text: Astralis kåret til årets hold
  13 november 2018 kl. 17.53
  Syv sejre i ni finaler har ført til, at Astralis mandag blev kåret til årets hold.
  Søndag tog Counter-Strike-holdet, med vejlensiske Nicolai ‘dev1ce’ Reedtz blandt stjernerne, årets syvende turneringssejr. Mandag blev de danske verdensettere så hædret som årets hold.
  Det skete ved Esports Awards i London. Astralis var ikke til stede ved arrangementet. Men de har delt en videohilsen på Twitter, hvor holdets medlemmer hver især takker for prisen.
  - Det betyder meget for os at blive anerkendt. Det her år har været meget specielt for os, og vi har opnået meget, som vi troede ville være rigtig svært i starten af året, siger Nicolai ‘dev1ce’ Reedtz i videoen.
  
  Nicolai ‘dev1ce’ Reedtz, Counter-Strike-spiller, Astralis: "Det betyder meget for os at blive anerkendt. Det her år har været meget specielt for os, og vi har opnået meget, som vi troede ville være rigtig svært i starten af året."
  Kan vinde Grand Slam-titel som de første nogensinde
  Astralis har været i ni finaler i 2018, og søndagens sejr i turneringen IEM Chicago var Astralis’ syvende i år.
  Men der er stadig meget på spil. Tager et hold fire titler indenfor 10 turneringer arrangeret af enten ESL eller Dreamhack, sikrer man sig en såkaldt Intel Grand Slam-titel.
  Det kan Astralis gøre som det første Counter-Strike-hold nogensinde, når ESL Pro League kommer til Odense i december. Mislykkes første forsøg på hjemmebane, er der endnu en mulighed ved en turnering i polske Katowice i starten af det nye år.
  Inden da skal Astralis forsvare sin titel ved ECS-finalen i Dallas, der går i gang 22. november.
  We’re the @esportsawards “Esports Team of the Year”!What an honor. Thank you to all who voted, all our fans and sponsors.#ToTheStars pic.twitter.com/ffEkisjCe0
  
  Astralis' ni finaler i 2018
  DreamHack Masters Marseille: VinderIEM Sydney: ToerESL Pro League Season 7 Finals: VinderECS Season 5 Finals: VinderELEAGUE CS:GO Premier: VinderDreamHack Masters Stockholm: ToerFACEIT Major: VinderBLAST Pro Series Istanbul: VinderIEM Chicago: Vinder
  
  